Predkladacia správa

	V záujme zabezpečenia správy a činnosti agentúry je v predkladanom  materiáli navrhnutý spôsob personálneho a finančného zabezpečenia správy a činnosti Agentúry na podporu vedy a techniky v roku 2002.  Spôsob personálneho a finančného zabezpečenia  správy agentúry pre rok 2001 bol schválený uznesením vlády SR č. 1109/2001.  V ďalších rokoch bude správa a činnosť agentúry personálne a finančne zabezpečovaná výhradne v rámci limitov rozpočtovej kapitoly Ministerstva školstva SR.

Pretože pri prerokovávaní návrhu zákona o Agentúre na podporu vedy a techniky neboli vo  výboroch NR SR (najmä v gesčnom výbore ) prerokované a odsúhlasené limity zamestnancov pre agentúru, je poterebné aj pre rok 2002 vykonať opatrenia na zabezpečenie potrebného zvýšenia limitu zamestnacov agentúry a na vyčlenenie finančných prostriedkov na správu agentúry.

V predloženom materiáli pre rok 2002 sú uvádzané dva možné spôsoby riešenia personálneho a finančného zabezpečenia správy agentúry. Finančné zabezpečenie činnosti agentúry  v r. 2002 je to  plne zabezpečiteľné aj v rámci  rozpočtovej kapitoly MŠ SR bez zvyšovania celkového objemu prostriedkov rozpočtovej kapitoly. Otvoreným problémom je personálne zabezpečenie činnosti agentúry, ktoré je podľa analýzy MŠ SR možné v princípe zabezpečiť buď delimitáciou z iných rozpočtových kapitol, alebo navýšením limitu pracovníkov rozpočtovej kapitoly MŠ SR.
 
V materiáli, ktoré MŠ SR predkladalo na medzirezortné pripomienkové konanie bolo, v súlade  so stanoviskom MF SR preferované zabezpečenie zamestnancov pre agentúru formou delimitácie z iných rozpočtových kapitol. Pretože v rámci pripomienkového konania takmer všetky rozpočtové kapitoly nesúhlasili s takouto delimitáciou svojich zamestnancov v prospech agentúry, bol tento rozpor v zmysle novej smernice pre predkladanie materiálov na rokovanie vlády prerokovaný v Rade vlády SR pre vedu a techniku dňa 11.12.2001. Rada vlády SR odporúča agentúru personálne zabezpečiť zvýšením limitu počtu zamestnancov v rozpočtovej kapitole MŠ SR. V súlade s týmito závermi boli návrh uznesenia vlády SR a závery predkladaného materiálu prepracované a aj v zmysle týchto záverov je materiál predkladaný ako bezrozporový.